钦定古今图书集成/明伦汇编/闺媛典/第321卷 > 皇清五十四 > 陶志遂妻柴氏
## 钦定古今图书集成/明伦汇编/闺媛典/第321卷 > 皇清五十四 > 陶志遂妻柴氏

按《会稽县志》：柴氏，陶性六世孙志遂妻。年二十馀夫亡，遗孤嘉甫四岁。氏苦节奉继姑及夫生母叠遭死丧，皆克尽力合葬，五棺俱独任。晚年于曹山石篑山房侧，置采菊堂独处，年六十有九，视其媳曰：“予一生无愧于人者，唯一忍字谨志之。” 妇刲股以救，不效而卒。